**FELADATILLUSZTRÁCIÓ**

Differenciált fejlesztés heterogén tanulócsoportban tanítási-tanulási stratégia (**DFHT**)

|  |  |
| --- | --- |
| **A dokumentum készítőjének neve:** | Merczel Mónika |
| **Műveltségi terület** | ember- és társadalomismeret |
| **Tantárgy** | történelem |
| **Osztály/ csoport** | 6. osztály |
| **Téma/ modul/ tematikus egység** | A tűzfegyverek megjelenése |
| **Az óra témája** | Olvasmányfeldolgozás |
| **Az óra cél- és feladatrendszere, típusa** | A témakörrel kapcsolatos ismeretek bővítése mellett a szövegértés fejlesztése, az önálló ismeretszerzés képességének fejlesztése, együttműködési készség fejlesztése, kognitív képességek fejlesztése |
| **Tantárgyi kapcsolatok** | magyar irodalom |
| **Kereszttantervi kapcsolatok** |  |
| **Melléklet** | lyukas szöveg, gondolattérkép, vaktérképek |
| **Taneszközök** | tankönyv: Történelem 6. osztály Mozaik Kiadó Szeged, 2009 108-109. oldal, füzet, tanulói tabletek, laptop, kivetítő, Történelmi atlasz, vaktérképek, cédulák, csomagolópapír, filctollak |
| **Felhasznált források** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **Az óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Kapcsolódás az alprogramokhoz** | **Taneszközök** |
| 3 p | Ráhangolódás  Meglévő ismeretek felidézése | Szerepek egyeztetése.  Az ismereteket felidéző véleménygyűjtő felület megnyitása.  A közösen megalkotott szófelhő értékelése. | Csoportba rendeződés, csoportonként 2 tablet kiosztása  A diákok csatlakoznak a felülethez, válaszaikat követik a kivetítőn. | DFHT-KIP | Frontális munka. | digitális | tablet, laptop, kivetítő  <https://www.mentimeter.com/> |
| 10 p | Fő rész  (csoportmunka) | Feladatok kiosztása.  A csoportok munkájának segítése. | A feladatok csoportonkénti megértése után, az óra anyagához igazodó feladatvégzés. |  | Csoportmunka. |  | tankönyv, térkép, cédulák, vaktérkép, füzet, csomagolópapír, filctollak |
| 15 p | Fő rész  (csoportok beszámolója) | A beszámoló munkájának segítése.  Értékelés. | Egy gyermek a csoport közös munkája alapján beszámol az elvégzett feladatról. |  | Frontális |  |  |
| 7p | Fő rész (egyéni feladatok) | A gyerekek egyéni munkájának segítése: (igény szerint) | A csoportmunká-ra épülő differenciált feladatok megoldása, egyénileg. |  | Egyéni | irodalom |  |
| 6 p | Fő rész (egyéni beszámolók) | Az egyéni feladatok meghallgatása. Értékelés. | Egyéni feladatok megoldásai-  nak ismertetése az osztállyal. |  | Frontális, egyéni | irodalom |  |
| 4p | Értékelés | A tanulók csoportos, és egyéni munkájának értékelése.  Egyes tanulók pozitív értékelése, munkájának kiemelése. | A tanár értékelésének meghallgatása, belőle tanulság levonása. |  | Frontális |  |  |

Nagy gondolat: *Bízzál Istenben, és tartsd szárazon a puskaport*!

|  |
| --- |
| Az óra témája a tűzfegyverek használatának elterjedése, a különböző fegyvertípusok fejlődésének megismerése, a XV-XVI. századi várépítés és ostromok jellemzőinek megismerése.  A tanteremben kihelyezett időszalagon követi az osztály a csoportok beszámolójában ismertetett események időrendjét.  A 22 fős osztályt 2 ötfős és 2 hatfős csoportra bontottam, a 2 leggyengébb tanuló közösen dolgozik segítő tanulópárjával, egyénileg bár, de ugyanazt a feladatot végzik. A segítő pár munka közben tanácsokkal látja el, közösen értelmezik a feladatot. |

1. **Csoportfeladat:**

Meséljétek el a puskapor „vándorlásának” történetét az osztálynak egy általatok készített vázlat segítségével! Használjátok a Történelmi atlaszt és a kiosztott vaktérképeket! A szöveg és az ábrák alapján szerepeljen a beszámolótokban a puskapor felhasználásának módjai, a vaktérképen jelöljétek be a szövegben említett területeket/országokat/útvonalakat!

Írjátok fel a cédulákra, majd helyezzétek el az osztálytermi időszalagon a puskapor fejlődésének állomásait!

**Egyéni feladatok (1)**

Tanuló (1):Készíts gondolattérképet az olvasottak alapján! A munkádban magyarázd meg, mit jelent a bekezdés utolsó mondata (a tűzfegyverek elterjedésével elérkezett a lovagkor alkonya)!

Tanuló (2): Készíts keresztrejtvényt a fejezet kulcsszavaiból!

Tanuló (3): Egészítsd ki a gondolattérképet a hiányzó ismeretekkel!

Tanuló (4): Írd le a puskapor „receptjét” füzetedbe!

Tanuló (5): Gyűjtsd össze a puskaporral működő fegyvereket a vázlatotok alapján!

1. **Csoportfeladat:**

Mutassátok be az ágyú fejlődésének történetét egy általatok készített vázlat segítségével! Használjátok a szöveg mellett a tankönyv illusztrációit is! Írjátok fel a cédulákra, majd helyezzétek el az osztálytermi időszalagon az ágyú fejlődésének állomásait!

**Egyéni feladatok (2)**

Tanuló (1): Készítsd használati utasítást egy XVI. századi tüzér számára az ágyúhoz!

Tanuló (2): Keresd meg az interneten a számodra ismeretlen szavak jelentését!

Tanuló (3): Írd fel a füzetedbe, hogy a 108. oldalon található képen az ágyúk legfontosabb jellemzői közül melyeket ábrázolták!

Tanuló (4): Egészítsd ki az ágyúkról szóló lyukas szöveget!

Tanuló (5): Rajzold le a neked legjobban tetsző ágyúfajtát!

1. **Csoportfeladat:**

Mutassátok be egy vázlattal illusztrált beszámolóban, ha ti lennétek Kőműves Kelemen munkáscsapata, hogyan építenétek fel a szöveg alapján a XVI. századi elvárásoknak megfelelően Déva várát! Beszámolótokban jelenjen meg, milyen jellemzői vannak ebben a korban a korszerű váraknak! Magyarázzátok el az osztálynak a 19.2. ábrán látható olaszbástya jelentőségét! Azt is mutassátok be, mire kell figyelniük a várvédőknek ostrom idején! Írjátok fel a cédulákra, majd helyezzétek el az osztálytermi időszalagon a várépítés fejlődésének állomásait!

**Egyéni feladatok (3)**

Tanuló (1): Készíts T táblázatot a régi típusú és a korszerű várak jellemzőiről!

Tanuló (2): Várvédő vagy egy korszerű várban. Írj levelet az aggódó édesanyádnak, amelyben megnyugtatod őt, hogy itt nagyobb biztonságban vagy, mint az előző állomáshelyeden!

Tanuló (3): Várostromló katona vagy a XVI. században. Írd le, hogyan beszélnéd meg a társaiddal a másnapi várostrom teendőit! Hogyan fogtok túljárni a védők eszén?

Tanuló (4): Készíts rajzot egy általad elképzelt várról! A rajzban használd fel az olvasott információkat is!

Tanuló (5): Keresd meg és jelöld be a 108. oldal nagy képén, milyen részeit ábrázolták egy korszerű várnak!

1. **Csoportfeladat:**

Készítsetek vázlatot a kézi lőfegyverek megjelenéséről, majd ismertessétek az olvasottakat az osztállyal! Írjátok fel a cédulákra, majd helyezzétek el az osztálytermi időszalagon a kézi lőfegyverek fejlődésének állomásait!

**Egyéni feladatok (4)**

Tanuló (1): Te vagy egy XVII. századi hadsereg kiképzőtisztje. Írd le, hogyan tanítanád meg az újoncoknak a puska használatát!

Tanuló (2): Írj 5 ellenőrző kérdést az elvárt válasszal együtt a szöveg alapján!


Tanuló (3): Készíts szókeresőt a szöveg kulcsszavaiból!!

Tanuló (4): Írd le a Korszerű Harcászat című újságba, miért jobb muskétát használni, mint kanócos puskát!

Tanuló (5): Másold le a csoport vázlatát a füzetedbe!

Mellékletek:

Kiegészítendő gondolattérkép:



Lyukas szöveg:

Az első ágyúkból eleinte még csak \_\_\_\_\_\_\_\_\_\_\_\_\_\_\_\_\_\_\_\_\_ lőttek ki. Később már a kőgolyók után \_\_\_\_\_\_\_\_\_\_t használtak, ezek sokkal pusztítóbbak voltak elődeiknél. A tüzérek munkája nagyon veszélyes volt, mert \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. A \_\_\_\_\_\_\_\_\_\_\_ és a \_\_\_\_\_\_\_\_\_\_\_\_ hadseregben is eredményesen használták az ágyúkat várostromkor. A várostromkor eleinte csak azért volt hasznos az ágyú, mert \_\_\_\_\_\_\_\_\_\_\_\_\_\_, később azonban \_\_\_\_\_\_\_\_\_\_\_\_\_\_\_\_\_\_\_\_\_\_, ez már eredményesnek bizonyult. Bizonyíték erre \_\_\_\_\_\_\_\_\_\_\_\_\_ vára, amelyet az ostromlók több év helyett csupán \_\_\_\_\_\_\_\_\_\_\_\_\_\_\_\_\_\_ pusztítottak el.

Vaktérkép:

